Για ακόμη μια φορά αντιεξουσιαστές επιτέθηκαν σε κρεοπωλεία, αυτή τη φορά στην περιοχή της Κυψέλης, διαμαρτυρόμενοι για την σφαγή ζώων.

Σύμφωνα με την αστυνομία, αντιεξουσιαστές προκάλεσαν την Τετάρτη ζημιές στην πρόσοψη δύο καταστημάτων που βρίσκονται στις οδούς Κυψέλης και Ζακύνθου, αντίστοιχα.

Ακόμη έγραψαν με σπρέι συνθήματα κατά της σφαγής των ζώων.

Η αστυνομία αναζητά τους δράστες.

Υπενθυμίζεται ότι μία παρόμοια επίθεση είχε γίνει πριν από μήνες σε κρεοπωλείο στην περιοχή των Εξαρχείων.

Σε εκείνη την περίπτωση την ευθύνη είχε αναλάβει το Μέτωπο Απελευθέρωσης Ζώων (ALF) και πάλι χωρίς να υπάρξουν συλλήψεις.